﻿— 128 — 



La Mothe-Fénelon (sa correspondance, à chaque page, en témoi- 

 gne 1 ) n'épargnait ni les avertissements, ni les plaintes contre les 

 infractions perpétuelles aux traités; il nous suffira de citer une de 

 ces remontrances. 



Que sur l' ad vis qu'on a donné au Roy, comme au nom et par les am- 

 bassadeur ou agens de la Majesté de la dicte Dame en Allemagne, il s'y 

 faict levée de gens de guerre, de pied et de cheval, et grande fourni- 

 ture de deniers aux princes protestans, et qu'à son instance, ils sont 

 sollicités et instigués de descendre en France, il luy plaise, d'aultant 

 que ce seroit une manifeste infraction de paix de son costé , faire cesser 

 ces mauvays depportemens , et donner quelque satisfaction là dessus au 

 Roy, son bon frère , qui ne peult ny veult estimer que telle chose procède 

 aucunement de l'intention de la dicte Dame. 



Qu'il luy plaise aussi faire cesser le commerce de ses subjects à la 

 Rochelle , et accepter celuy que le Roy luy offre pour eulx , en tels 

 aultres endroits de son dict royaulme, qui présentement luy obéissent, 

 qu'ils vouldront choisir, avecq toute faveur et bon traictement, car 

 estime pour ceste heure incompatibles tous les aultres trafficqs de son 

 rovaulme, avecq celuy du dict lieu de la Rochelle. 



Et soit aussi son bon plaisir de faire , que la pratique et intelligence 

 que ceulx du dict lieu de la Rochelle mènent ouvertement en ce royaulme , 

 pour se fournir d'armes , de munitions de guerre , de vivres , d'argent en 

 grande quantité, et encores tirer des gens de pied et de cheval naturels 

 et estrangiers, et grande faveur des navires sur mer, contre le Roy et 

 ses bons subjects, au grand préjudice de la paix d'entre ces deux: 

 royaulmes, avent à cesser, car leurs Majestés se sont mutuellement 

 obligées, pour elles et leurs subjects, à l'entretenement des traictés. 



Que pour mettre fin à la restitution et délivrance des biens des Fran- 

 çoys par de çà, sa dicte Majesté veuille expédier une lettre signée de sa 

 main, conforme à celle que le Roy a desjà signée et expédiée pour la 

 deslivrance et restitution des biens des Anglovs en son roYaulme , de la 

 quelle le dict ambassadeur a mis une copie collationnée à l'original, soubz 

 son seing, es mains de m r Cecille , et accorder, le jour quelle vouldra, que 

 la deslivrance en soyt mutuellement faicte, lequel jour monsieur le 

 mareschal de Cossé estime qui sera bon au xx ou xxv me du moys d'aoust 

 prochain. 



Et par ce que les pirates , nonobstant les bonnes ordonnances de la 

 dicte Dame , ne laissoient estre reçus et favorisés es ports et rades de ce 

 royaulme, et que les officiers les supportent et vont si bien dissimulant 

 avec eulx, que les pauvres subjects du Roy ne peuvent avoir justice de 



1 \ oy. Correspondance de La Mothe-Fénelon , t. I et II, 



